CELEX: 32020R0524
Language: hu
Date: 2020-04-08 00:00:00
Title: A Bizottság (EU) 2020/524 végrehajtási rendelete (2020. április 8.) az egyes áruk Kombinált Nómenklatúra szerinti besorolásáról szóló 863/2013/EU bizottsági végrehajtási rendelet hatályon kívül helyezéséről

15.4.2020   
               
               
                  HU
               
               
                  Az Európai Unió Hivatalos Lapja
               
               
                  L 116/3
               
            
         A BIZOTTSÁG (EU) 2020/524 VÉGREHAJTÁSI RENDELETE
         (2020. április 8.)
         az egyes áruk Kombinált Nómenklatúra szerinti besorolásáról szóló 863/2013/EU bizottsági végrehajtási rendelet hatályon kívül helyezéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket kell elfogadni egyes árucikkek besorolásáról.
                  
               
                     (2)
                  
                  
                     A 863/2013/EU bizottsági végrehajtási rendelet (3) értelmében egy fémkeretre szerelt, műanyag foglalatba ágyazott monolit integrált áramkörből és egy kvarckristályból álló terméket, amelyet különböző készülékekben órajel forrásaként használnak az időközök meghatározására, a 9114 90 00 KN-kód alá soroltak be, mint más óraalkatrészt. A 8542 vtsz. alá történő besorolás ki volt zárva, mivel a termék monolitikus integrált áramkört és kvarckristályt egyaránt tartalmazott.
                  
               
                     (3)
                  
                  
                     Az (EU) 2016/1821 bizottsági végrehajtási rendelet (4) az elektronikus integrált áramköröknek a Kombinált Nómenklatúra 85. árucsoportjához tartozó Megjegyzések 9. b) pontjában foglalt meghatározását a 8541 és 8542 vámtarifaszám alkalmazásában 2017. január 1-jei hatállyal kiterjesztette a 85. árucsoportoz tartozó Megjegyzések 9. b) pontjának 4) pontjában meghatározott többkomponensű integrált áramkörökre. Ezért a 863/2013/EU végrehajtási rendelet hatálya alá tartozó árukat elektronikus integrált áramkörként a 8542 vtsz. alá kell besorolni.
                  
               
                     (4)
                  
                  
                     Következésképpen az ilyen termékek tarifális besorolása közötti lehetséges eltérések kiküszöbölése és a Kombinált Nómenklatúra Unión belüli egységes alkalmazásának biztosítása érdekében a 863/2013/EU végrehajtási rendeletet hatályon kívül kell helyezni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A 863/2013/EU végrehajtási rendelet hatályát veszti.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 8-án.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  Főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
         
            (3)  A Bizottság 863/2013/EU végrehajtási rendelete (2013. szeptember 5.) egyes áruk Kombinált Nómenklatúra szerinti besorolásáról (HL L 240., 2013.9.7., 17. o.).
         
            (4)  A Bizottság (EU) 2016/1821 végrehajtási rendelete (2016. október 6.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 294., 2016.10.28., 1. o.).